I siger, I vil forsvare vores frihed og demokrati, der er under angreb fra voldelige kræfter. Men I vil nu indskrænke danskernes frihedsrettigheder med dette indgreb. Så har terroristerne vel allerede vundet?

»Det her handler om at beskytte danskerne mod terror og mod folk, der vil vores land og vores værdier det ondt. Det er vigtigt at understrege, at der ikke er tale om masseovervågning af familien Danmark, når den tager på ferie til Mallorca, Tyrkiet eller Iran. Det vil være målrettet indhentning mod personer, der eksempelvis vil tilslutte sig ISIL (IS, red.) i Irak eller Syrien, og hvor der er stor risiko for, at de efterfølgende kan deltage i aktiviteter til fare for Danmark. Vi har vurderet, at vi har brug for bedre redskaber til at beskytte danskerne mod den trussel, vi står over for, samtidig med at vi naturligvis vil sørge for, at retssikkerheden er i orden«.

Kan du give et konkret eksempel på, at FE - via PET - hidtil er blevet begrænset af domstolskontrollen?